Mercedes AMG F1

**Mercedes AMG Petronas Formula One Team** momčad je i konstruktor u Formuli 1 koji je nastao promjenom imena momčadi Brawn GP koji je ujedno tada bio aktualni konstruktorski prvak 2009. godine u Formuli 1. Mercedes je opet već imao samostalno momčad u Formuli 1 tijekom 1954. i 1955. godine (punim nazivom Daimler-Benz) odvozivši 12 utrka tokom tih dviju sezona, a ujedno je te dvije sezone njihov vozač Juan Manuel Fangio osvojo naslove prvaka među vozačima (tada još nije postojalo natjecanje među konstruktorima). Za novu momčad Mercedesa vozit će njemački dvojac Nico Rosberg i povratnik na F1 scenu nakon tri godine izbivanja, sedmerostruki svjetski prvak Michael Schumacher.

## Historija

### Mercedesovi počeci 1930-ih do 1955.
Prije nastanka natjecanja onoga što danas znamo pod imenom Formula 1, Mercedes-Benz natjecao se u utrkama za *Velike nagrade* već 30-ih godina 20. stoljeća.
Godine 1954. Mercedes-Benz se priključio Formuli 1 (Svjetsko prvenstvo je osnovano 1950.), sa tehnološki naprednim bolidom kodnog imena W196 koji se ubrzo pokazao da je najmočniji bolid tog vremena. Juan Manuel Fangio, prethodni prvak iz 1951. prešao je sredinom sezone iz Maseratija u tvorničku momčad Daimler-Benz, pod čijim imenom su se natjecali upravo na njihov debi na Veliku nagradu Francuske 4. srpnja 1954. Fangio je osvojio četiri utrke u 1954., i ukupnu pobjedu u prvenstvu. 
Uspjeh je nastavio i u sezoni 1955., gdje je korišten isti bolid. Mercedes je ponovno dominirao te sezone, i s četiri pobjede Fangia, i s jednom pobjedom njegovog timskog kolege Stirlinga Mossa na Velikoj nagradi Velike Britanije, Fangio i Moss završili su sezonu kao prvi i drugi te godine u prvenstvu. Katastrofa na utrci 24 sata Le Mansa 11. lipnja 1955. na
kojem je poginuo Mercedesov vozač Pierre Levegh i više od 80 gledatelja dovelo je do otkazivanja utrki u Formuli 1 za Veliku nagradu Francuske, Njemačke, Španjolske i Švicarske, ali i potpuno povlačenje ekipe Mercedes-Benza iz svih grana motorsporta pa i Formule 1. 
Ime Mercedes vraća se u Formulu 1 1993., nakon 38 godina izbivanja, ali ovaj put samo kao dobavljač motora u ekipi Saubera. Partnerstvo nastavljaju i godinu kasnije, a od 1995., kreće partnerstvo isključivo sa McLarenom i kupnjom jednog dijela momčadi kasnije. McLaren je za to vrijeme osvojio tri vozačka i jedno konstruktorsko prvenstvo između 1995. i 2008. godine.

2009. proširuju opskrbu ekipa svojim motorima na dodatne dvije, Force India, i Brawn GP sa kojime osvajaju oba prvenstva te godine.

### Ekipa u Formuli 1
Današnja momčad **Mercedes AMG** kao ekipa u Formuli 1 svoje korijenje vuče još od 1970. kada je nastala momčad Tyrrella koja se natjecala do 1998. pod tim imenom. Godinu kasnije momčad kupuje BAT (British American Tobacco) i mjenja ime u British American Racing i premješta svoju bazu u Brackley u grofoviji Northamptonshire. Prvu sezonu natjecali su se sa Supertecovim (Renaultovim) motorima, a kasnije kreće suradnja sa Hondom koja ih i kasnije (2006.) u potpunosti preuzima i preimenuje momčad u Honda Racing F1. Honda za to vrijeme bilježi povremene uspjehe, ali tokom sezone 2007. pada im forma i na kraju 2008. potpuno odustaju od F1. U tom je slučaju momčad morala biti ponovo preimenovana jer je ekipa imala sredstava za nastavak natjecanja u Formuli 1 2009. a upravo im je Mercedes ušao u susret da ih opskrbi motorima jer ih je Ferrari ranije odbio. Momčad je dobila ime Brawn GP po šefu bivše Hondine ekipe Rossu Brawnu te tako otišla u povijest jer su uzeli oba naslova prvaka bez ikakvih izgleda i šansi koje su im stručnjaci davali uoči početka sezone. 
16. studenog 2009. momčad Brawn GP službeno prestaje postojati jer Daimler AG u suradnji sa Aabar Investments isprva kupuje 75.1% udjela u Brawn GP-u (Daimler AG: 45,1%; Aabar Investments: 30%) i mjenja ime u **Mercedes GP**. Preostalih 24.9% udjela u timu ostala su dosadašnjem vođi ekipe Rossu Brawnu, i Nicku Frayu koji je vodio tim od 2006. do 2007. U veljači 2011. godine Daimler AG kupuje preostale dionice i postaje biti vlasnik ekipe zajedno sa Aabar Investments. Odnos dionica je sada 60-40 u korist Daimler AG-a.

Momčad djeluje iz dva ogranka, **Mercedes AMG** koji se nalazi u Brackleyu i gdje se proizvode šasije bolida, i odjel **Mercedes AMG High Performanse Powertrains** koji se nalazi u susjednom Brixworthu gdje se proizvode motori, koji se također isporučuju timovima McLaren i Force India.

### 2010.
Momčad u svojoj prvoj povratničkoj sezoni u F1 nije ostvarila željeni cilj koji si je postavila zajedno sa povratnikom na staze Michaelom Schumacherom. Bolid jednostavno od početka nije bio dizajniran po Schumacherovim *mjerama* i kako je sam rekao nikako nije iz njega mogao izvući više nego što doista jest. Povremeni bljeskovi ekipe bilježe se trostrukim osvajanjem trećeg mjesta njihovog drugog puno mlađeg vozača u ekipi Nice Rosberga koji je praktički deklasirao veterana i bivšeg sedmerostrukog svjetskog prvaka u F1.
Momčad je sezonu završila na solidnom, ali i čvrstom četvrtom mjestu bez ikakvih šansi da bi im itko zaprijetio iz donjeg dijela poretka gdje je najbliži pratitelj bio Renault.

## Rezultati

## Vanjske veze
*Službena stranica momčadi